google/wiki40b huggingface dataset:
Περιφέρεια Αλμάτι

Γεωγραφία

Η περιφέρεια Αλμάτι είναι η περιφέρεια που περιβάλλει το Αλμάτι. Συνορεύει με την Κιργιζία και το Σιντζιάνγκ της Κίνας, όπως επίσης με τρεις περιφέρειες του Καζακστάν, την περιφέρεια Καραγκάντα στα βορειοδυτικά, την περιφέρεια Τζαμπίλ στα δυτικά και την περιφέρεια Ανατολικού Καζακστάν στα βόρεια. Έχει έκταση συνολικά 224.000 τετραγωνικά χιλιόμετρα. 
Σημαντικό μέρος του βορειοδυτικού συνόρου της περιφέρειας βρίσκεται στη λίμνη Μπαλκάς, που ο κυριότερος προμηθευτής της, ο ποταμός Ιλί, είναι ο σημαντικότερος στην περιφέρεια. Μοιράζεται ακόμη 4 λίμνες με την περιφέρεια ανατολικού Καζακστάν, την Αλακόλ, Σασικκόλ, Κοσκαρκόλ και Ζαλανασκόλ. Άλλες λίμνες είναι η Μπαρτογκάι, Καπσαγκάι, Ισσύκ, Κάϊντι και Κολσάι. 
Το Τρανς-Ιλί Αλατάου, ένα παράρτημα των Τιεν Σαν, εκτείνεται από την Κίνα και την Κιργιζία μέχρι την περιφέρεια Αλμάτι, στα σύνορα με το Κιργιστάν. Στα βορειοανατολικά, το Ντζουνγκαριανό Αλατάου εκτείνεται στα σύνορα με τη Κίνα. 
Το Φαράγγι Τσαρίν είναι από τα πιο διάσημα αξιοθέατα στην περιφέρεια. 

Ιστορία

Η περιφέρεια Άλμα Άτα ήταν ο προκάτοχος της σημερινής περιφέρειας Αλμάτι, δημιουργημένο από την ιστορική περιοχή του Ζετισού στις 10 Μαρτίου 1932. Η πρωτεύουσα ήταν η Άλμα Άτα, το σημερινό Αλμάτι. Αρκετές φορές την Σοβιετική περίοδο, το βορειοανατολικό μέρος της περιφέρειας, με κέντρο το Ταλντικοργκάν ήταν χωρισμένη από την περιφέρεια Αλμάτι, σχηματίζοντας μια ξεχωριστή περιφέρεια Τάλντι-Κουργκάν, που ενώθηκε με την περιφέρεια αρκετά χρόνια αργότερα. 
Τον Απρίλιο του 2001 το διοικητικό κέντρο μεταφέρθηκε από το Αλμάτι στο Ταλντικοργκάν. Έτσι το δεύτερο έγινε πάλι περιφερειακό κέντρο, χωρίς απόσχιση από την περιφέρεια Αλμάτι. 

Δημογραφικά στοιχεία

Κατά την απογραφή του 1989 (με εξαίρεση την Άλμα Άτα) οι Καζάκοι αντιπροσωπεύουν το 54,2%, οι Ρώσοι το 28,6%, 
οι Ουιγγούροι το 7,8%, Άλλοι το 9,4%.
Στην απογραφή του 1999 (χωρίς το Αλμάτι) οι Καζάκοι αντιπροσωπεύουν το 66,4%, οι Ρώσοι το 23,8%, οι Ουιγγούροι το 7,0%, άλλοι το 4,6%.
Στην απογραφή του 2009 (εκτός από το Αλμάτι) οι Καζάκοι αντιπροσωπεύουν το 68,2%, οι Ρώσοι το 22,8%, οι Ουιγγούροι το 6,2%, Άλλοι το 3,8%.
Μπόμπι Κάλντγουελ

Βιογραφία

Ο Κάλντγουελ ξεκίνησε να ασχολείται με την μουσική στην ηλικία των 10 ετών και στα 14 του χρόνια συνεργαζόταν με επαγγελματικά συγκροτήματα όπως οι Noah’s Ark, με τους οποίους κυκλοφόρησε δύο σινγκλ μέσω της "Decca Records".
Στα 19 του έγινε μέλος του σχήματος του Τζόνι Γουίντερ με την ονομασία Johnny Winter And, αντικαθιστώντας τον αρχικό ντράμερ, Randy Z. Εκτός του Γουίντερ, στο συγκρότημα έπαιζε ο κιθαρίστας Ρικ Ντέριντζερ και ο μπασίστας Ράντι Χομπς. Μαζί, κυκλοφόρησαν το ζωντανά ηχογραφημένο "Live Johnny Winter And", ενώ ο Κάλντγουελ έπαιξε και στο "Saints & Sinners" μαζί με τον Έντγκαρ Γουίντερ, τον Ντέριντζερ και τον Νταν Χάρτμαν, το 1974.
Ο Κάλντγουελ συμμετείχε στο "All American Boy" του Ντέριντζερ το 1973, το οποίο περιείχε την μεγάλη επιτυχία "Rock and Roll Hoochie Koo". Παράλληλα, συμμετείχε στις ζωντανές εμφανίσεις των The Allman Brothers Band παίζοντας κρουστά στο ζωντανά ηχογραφημένο "At Fillmore East".
Το 1972, έγινε μέλος των Captain Beyond μαζί με τον κιθαρίστα Λάρι Ράινχαρτ, τον μπασίστα Λι Ντόρμαν και τον τραγουδιστή Ροντ Έβανς. Ο Κάλντγουελ συμμετείχε στο ομώνυμο άλμπουμ του συγκροτήματος και αποχώρησε μετά την περιοδεία για την προώθηση του δίσκου. Επέστρεψε στο συγκρότημα το 1976, κυκλοφορώντας μαζί τους το "Dawn Explosion".
Το 1975, έγινε μέλος των Armageddon κυκλοφορώντας μαζί τους το ομώνυμο τους άλμπουμ μέσω της "A&M Records". Μετά την διάλυση των Captain Beyond, υπέγραψε συμβόλαιο με την "MCA Records" για ένα προσωπικό άλμπουμ, το οποίο δεν κυκλοφόρησε ποτέ. Κατά τις δεκαετίες του '80 και του '90 πραγματοποίησε συνεχείς περιοδείες με το προσωπικό του σχήμα στις Ηνωμένες Πολιτείες.
Το 1998 ένωσε και πάλι τις δυνάμεις του με τους Captain Beyond, με τους οποίους περιόδευσε για πέντε χρόνια πριν διαλυθούν και πάλι.
Στην προσωπική του ζωή, ο Κάλντγουελ απέχει από τα ναρκωτικά, το αλκοόλ και το κάπνισμα και έχει μεταπτυχιακό δίπλωμα στην Μεταφυσική.
Ιερά Μητρόπολις Σμύρνης

Η Ιερά Μητρόπολις Σμύρνης είναι Μητρόπολη της Μικράς Ασίας που ανήκει στο Οικουμενικό Πατριαρχείο Κωνσταντινουπόλεως. Η Μητρόπολη είχε ερημωθεί από το 1922. 
Το 2016 εξελέγη και χειροτονήθηκε Μητροπολίτης Σμύρνης ο Βαρθολομαίος (Σαμαράς), ο πρώτος Μητροπολίτης Σμύρνης μετά το 1922 και τον μάρτυρα Μητροπολίτη Σμύρνης Χρυσόστομο.

Ναοί

Σήμερα η Μητρόπολη διαθέτει ένα μόνο Ναό, την εκκλησία της Αγίας Φωτεινής (διεύθυνση 1374 (Sezer Doğan) Sok. No. 24/1 Alsancak, 35210 Konak, İzmir).
Ο Ναός της Αγίας Φωτεινή αποτελεί τη μοναδική σε τακτική λειτουργία Ορθόδοξη Εκκλησία στην Σμύρνη. Εκεί τελούνται καθημερινά όλες οι προβλεπόμενες από το εορτολόγιο της Ορθοδόξου Εκκλησίας Ιερές Ακολουθίες, κατά το τυπικό και την τάξη της Αγίας του Χριστού Μεγάλης Εκκλησίας της Κωνσταντινουπόλεως.
Επίσης υπάρχει και το παρεκκλήσιο των Παμμεγίστων Ταξιαρχών Μιχαήλ και Γαβριήλ, που διαμορφώθηκε εντός του Ελληνορθόδοξου Κοιμητηρίου Σμύρνης σε ανάμνηση του παλαιού ομωνύμου Κοιμητηριακού Ναού της Σμύρνης. Στο παρεκκλήσιο τελείται Θεία Λειτουργία κατ’ αμφότερα τα Ψυχοσάββατα κάθε έτους. 
Τα τελευταία χρόνια με μέριμνα των δήμων της επαρχίας Σμύρνης, ανακαινίστηκαν 4 παλιοί ελληνορθόδοξοι ναοίö ο Ναός Αγίων Βουκόλου και Πολυκάρπου Σμύρνης, το Αγίασμα της Παναγίας Γαλακτοτροφούσης Σμύρνης, o Ναός των Αγίων Κωνσταντίνου και Ελένης στη Μενεμένη και ο Ναός του Τιμίου Σταυρού στον Μπουρνόβα. Χρησιμοποιούνται ως πολιτιστικά κέντρα και περιστασιακά τελούνται Θείας Λειτουργίες και ακολουθίες. Στο Ναό των Αγίων Βουκόλου και Πολυκάρπου τελούνται Ιερές Ακολουθίες και Θείες Λειτουργίες μετά από άδεια των αρχών την εορτή των Θεοφανείων (6 Ιανουαρίου), στις μνήμες των Αγίων (εναλλάξ), την Κυριακή της Ορθοδοξίας, το Μ. Σάββατο το βράδυ και την Κυριακή του Πάσχα. Στο Ναό του Τιμίου Σταυρού στον Μπουρνόβα τελείται Θεία Λειτουργία κάθε χρόνο, κατά την πανήγυρη αυτού (14 Σεπτεμβρίου), κατόπιν αδείας των αρχών. 
Η Ελληνική κοινότητα επίσης συντηρεί και έναν σύλλογο που ονομάζεται " ΡΩΜΑΙΙΚΟΣ ΠΝΕΥΜΑΤΙΚΟΣ ΚΑΙ ΠΟΛΙΤΙΣΤΙΚΟΣ ΣΥΛΛΟΓΟΣ ΣΜΥΡΝΗΣ ".
Επισκοπή Λεμεσού (κοινότητα)

Τοποθεσία

Η Επισκοπή βρίσκεται σε απόσταση 14 χιλιομέτρων δυτικά της Λεμεσού και 40 χιλιομέτρων ανατολικά της Πάφου. Το μεγαλύτερο μέρος της διοικητικής έκτασης της Επισκοπής περιλαμβάνεται στο έδαφος των βρετανικών βάσεων Ακρωτηρίου - Επισκοπής.
Είναι κτισμένη σε υψόμετρο 60 μέτρων πάνω από την επιφάνεια της θάλασσας. Βρίσκεται στη δυτική όχθη του ποταμού Κούρη και στους πρόποδες της αρχαίας πόλης του Κουρίου. Συνορεύει στα νοτιοανατολικά με το Ακρωτήρι και το Κολόσσι, στα ανατολικά με την Ερήμη, στα βόρεια με το Καντού και στα βορειοδυτικά με τη Σωτήρα.
Στα νότια του χωριού βρίσκεται η παραλία του Κουρίου, γνωστή και ως παραλία Επισκοπής ή παραλία Αγίου Ερμογένη. Σε μικρή απόσταση από την παραλία βρίσκεται το εξωκλήσι και ο τάφος του Αγίου Ερμογένη.

Ιστορία

Σύμφωνα με τα αρχαιολογικά ευρήματα της περιοχής προκύπτει το συμπέρασμα ότι κατά την αρχαιότητα η Επισκοπή συνδεόταν με την πόλη του Κουρίου. Τους πρώτους μετά Χριστό αιώνες, η Επισκοπή διαδέχθηκε το Κούριο σαν κέντρο της περιοχής και έδρα επισκόπων. Κατά μία εκδοχή, η ονομασία του προέρχεται από το γεγονός ότι ήταν έδρα επισκόπων. Την εποχή της Φραγκοκρατίας οι ορθόδοξες επισκοπικές έδρες της Κύπρου μειώθηκαν από 14 σε 4 και έτσι η έδρα της Επισκοπής καταργήθηκε.
Σύμφωνα με τον Λουί Ντε Μας Λατρί, τον 13ο αιώνα η Επισκοπή άνηκε στην οικογένεια του κόμητα της Γιάφφας, Ιωάννη ντ΄ Ιμπελέν. Τον 14ο και 15ο αιώνα το χωριό άνηκε στην οικογένεια των Κορνάρο και ήταν γνωστή ως La Piscopia del Cornari. Την Επισκοπή δώρησε στην οικογένεια αυτή ο βασιλιάς της Κύπρου, Πέτρος ο Α΄.

Αρχαιολογικοί χώροι

Στα διοικητικά όρια της Επισκοπής βρίσκεται το αρχαίο θέατρο του Κουρίου, στο οποίο περιλαμβάνονται, εκτός από το θέατρο, ψηφιδωτά, μνημεία, ναοί και οικίες της αρχαίας πόλης.

Αδελφοποίηση

Η Επισκοπή ήταν αδελφοποιημένη με τον Δήμο Άργους από το 2001. Λόγω της κατάργησης του δήμου αυτού το 2010 και την ένταξη του στον Δήμο Άργους - Μυκηνών, η αδελφοποίηση ισχύει με αυτόν τον δήμο.
Σιγκιρί (νομαρχία)

Γεωγραφία

To Σιγκιρί βρίσκεται βόρεια της Γουϊνέας και του Κανκάν. Συνορεύει στα νοτιοανατολικά με τη Μαντιανά, στα νοτιοδυτικά με την Κουρουσσά, στα δυτικά με το Ντινγκιράιγ και στα βόρεια, βορειοδυτικά και βορειοανατολικά με το Μαλί.
Στέρνο

Το στέρνο είναι ένα οστό του θώρακα. Αποτελείται από τρία μέρη, τη λαβή προς τα πάνω, το σώμα του στέρνου και τη ξιφοειδή απόφυση. Το στέρνο αρθρώνεται με τους πλευρικούς χόνδρους των εφτά πρώτων πλευρών. Λόγω της προσβασιμότητάς του, το στέρνο χρησιμοποιείται για λήψη μυελού των οστών.
Η λαβή είναι το άνω μέρος του στέρνου και είναι ένα σπογγώδες οστό. Έχει μια ευδιάκριτη εντομή, τη σφαγιτιδική εντομή. Στα δύο άκρα αυτής της εντομής, το στέρνο αρθρώνεται με τη κλείδα. Αρθρώνεται με την πρώτη πλευρά. Αυτή η άρθρωση είναι συνάρθρωση, μια ινοχόνδρινη σύνδεση. Το σώμα του στέρνου είναι επίπεδο και συνδέεται στα πλάγια με τα πλευρά. Η ξιφοειδής απόφυση είναι το κατώτερο και μικρότερο τμήμα του στέρνου. Αρχικά είναι ένα χόνδρινο μόρφωμα αλλά στους ενήλικες οστεοποιείται.
Η λαβή με το σώμα και το σώμα με τη ξιφοειδή απόφυση αρχικά συνδέονται με συμφύσεις, αλλά με τη πάροδο της ηλικίας συχνά οστεοποιούνται.
Capital Music

Μόνιμα

Μόνιμα μέλη της εταιρείας είναι οι ιδρυτές Υποχθόνιος (Αναστάσιος Καρακώστας) και Skive (παραγωγός).

Πρώην

Πρώην συνεργάτες της εταιρείας είναι οι: Salahat, Billy Sio και SNIK.

Συνεργάτες

Με την CM έχουν συνεργαστεί περιστασιακά και άλλοι MCs όπως: Τρισδιάστατος, Constantine The G, Gamblers, Holy, J FYAH, Dj Silence (παραγωγός), Εφτάψυχος (ή Efta), Houlis, Lil Barty, Mad Clip (Πέτρος Αναστασόπουλος) Ortiz (παραγωγός), Prince FY (Φίλιππος Γιαγκούλης) και Light (Κριστιάν Ιωαννίδης).
Αμερικανικό Ναζιστικό Κόμμα

Το Aμερικανικό Nαζιστικό κόμμα (ANP) είναι ακροδεξιό αμερικανικό πολιτικό κόμμα που ιδρύθηκε από τον Τζορτζ Λίνκολν Ρόκγουελ. Η έδρα του βρίσκεται στο Άρλιγκτον της Βιρτζίνιας. Ο Ρόκγουελ ίδρυσε την οργάνωση με το όνομα Παγκόσμια Ένωση Ελεύθερων Επιχειρηματικών Εθνικών Σοσιαλιστών (WUFENS), αλλά μετονομάστηκε σε Αμερικανικό Ναζιστικό Κόμμα το 1960. Το κόμμα βασίστηκε σε μεγάλο βαθμό στα ιδανικά και τις πολιτικές του ναζιστικού κόμματος του Αδόλφου Χίτλερ στη Γερμανία και την διατήρηση της λευκής φυλής. To κόμμα εξέδιδε το πολιτικό περιοδικό Stormtrooper, εμπνευσμένο από τις ειδικές στρατιωτικές μονάδες της Γερμανίας κατά τον Α Παγκόσμιο πόλεμο.
Λίγο μετά τη δολοφονία του Ρόκγουελ το 1967, το κόμμα διαλύθηκε και από τα τέλη της δεκαετίας του 1960, υπήρξαν ορισμένες μικρές ομάδες που χρησιμοποίησαν το όνομα «Αμερικανικό Ναζιστικό Κόμμα». Μετά την δολοφονία του Ρόκγουελ, τα ηνία του κόμματος ανέλαβε ο Matt Koehl, ενώ το 1974 επήλθε η διάσπαση του κόμματος και δημιουργήθηκε το National Alliance από τον William Luther Pierce. To κόμμα έχει αναλάβει από το 2014, ο Rocky J. Suhayda.

Επιθέσεις

Στις 3 Νοεμβρίου 1979, μερικά μέλη του Αμερικανικού Ναζιστικού Κόμματος και μιας ομάδας της Κου Κλουξ Κλαν επιτέθηκαν σε διαδήλωση διαμαρτυρίας του Κομμουνιστικού Κόμματος στο Γκρίνσμπορο (Greensboro) της Βόρειας Καρολίνας. Πυροβόλησαν και σκότωσαν πέντε πολίτες και τραυμάτισαν άλλους 11. Από τη διενεργηθείσα δικαστική έρευνα αποκαλύφθηκε ότι ο επικεφαλής της επίθεσης ήταν ο Έντουαρντ Ντόζον, μέλος της Κλαν και πληροφοριοδότης της Αστυνομίας. Η ανάκριση έδειξε την εμπλοκή σαράντα μελών της Κλαν και ναζιστών στην επίθεση. Δεκάξι συνελήφθησαν και έξι οδηγήθηκαν σε δίκη. Αθωώθηκαν όλοι από δικαστήριο που το αποτελούσαν μόνο λευκοί ένορκοι. Το νομικό σκέλος της υπόθεσης έληξε με αγωγή που υπέβαλαν οι συγγενείς των θυμάτων κατά των μελών της Κλαν. Οι δύο πλευρές συμβιβάσθηκαν στα 300.000 δολάρια. Οι πυροβολισμοί έγιναν γνωστοί ως σφαγή στο Γκρίνσμπορο. Για το περιστατικό γυρίστηκε το ντοκιμαντέρ, Greensboro: Closer to the Truth (2007).
Ματτίας των Μεδίκων

Βιογραφία

Ήταν ο τρίτος γιος του Κόζιμο Β΄ μεγάλου δούκα της Τοσκάνης και της Μαρίας-Μαγδαληνής των Αψβούργων, κόρης του Καρόλου Β΄ αρχιδούκα της Έσω Αυστρίας.
Όπως και ο δευτερότοκος Τζανκάρλο, ο Ματτίας ξεκίνησε για εκκλησιαστική σταδιοδρομία, αλλά διαπίστωσε ότι προτιμούσε τη στρατιωτική στα 16 έτη του. Το 1621 απεβίωσε ο πατέρας τους και τον διαδέχθηκε ο πρωτότοκος Φερδινάνδος Β΄. Το 1629 απεβίωσε η θεία του Αικατερίνη των Μεδίκων, η κυβερνήτης της Σιένα και τη διαδέχθηκε. Εγκαταστάθηκε στην πόλη και περνούσε πολύ χρόνο. Έγινε πολύ δημοφιλής εκεί.
Κατά τον Τριακονταετή Πόλεμο πήρε το 1631 το μέρος των Αυστριακών και έλαβε μέρος στη μάχη του Λύτσεν. Εκεί γνώρισε τον πολιτικό Οττάβιο Πικκολομίνι από τη Σιένα. Ο Ματτίας επέστρεψε στην Τοσκάνη το 1641 και ανέλαβε πάλι κυβερνήτης της Σιένα, αλλά δεν έμεινε πολύ εκεί λόγω των Πολέμων του Κάστρο. Ο θείος του Φερδινάνδος Β΄ των Αψβούργων-Αυστρίας του ανέθεσε την ύπατη στρατιωτική εξουσία, έτσι διοίκησε την Ένωση της Βενετίας, της Τοσκάνης, της Πάρμας και της Μόντενα εναντίον του πάπα Ουρβανού Η΄ Μπαρμπερίνι, αφήνοντας τη διακυβέρνηση της Σιένα στο νεότερο αδελφό του Λεοπόλδο.

Ήταν λάτρης των Τεχνών και ήταν προστάτης του ζωγράφου Γιούστους Σούστερμανς, του Βολτερράνο Βολτέρρα και άλλων επιφανών καλλιτεχνών. Όταν ήταν στη Γερμανία, απέκτησε επιστημονικά όργανα όπως ηλιακά ωρολόγια, αστρολάβους και πυξίδες, που όλα τα κατέθεσε αργότερα στο Ουφίτσι. Μετέπειτα υπέφερε από ποδάγρα (ουρική αρθρίτιδα) και ξανασκέφτηκε να αναλάβει την εκκλησιαστική σταδιοδρομία, αλλά ασθένησε και απεβίωσε το 1667 στα 54 έτη του. Τάφηκε στο παρεκκλήσιο των Μεδίκων στο ναό του Σαν Λορέντσο στη Φλωρεντία. Δεν είχε νυμφευτεί.
Αλέξανδρος Νικολαΐδης

Βιογραφία

Γεννήθηκε στη Θεσσαλονίκη στις 17 Οκτωβρίου του 1979 και ο πατέρας του ήταν επίσης πρωταθλητής στο τάε κβο ντο Έκανε σπουδές Φυσικής Αγωγής στο ΑΠΘ Άρχισε το τάε κβο ντο το 1982, σε ηλικία τριών ετών και το επάγγελμά του είναι πυροσβέστης.

Παρουσία σε Ολυμπιακούς Αγώνες

Στους Ολυμπιακούς Αγώνες του 2000 υπέστη κάταγμα στην κνημιαία ακρολοφία, με αποτέλεσμα να μείνει εκτός αγωνιστικής δράσης επί δύο χρόνια. Επανήλθε στους Ολυμπιακούς Αγώνες της Αθήνας, το 2004. Στη διοργάνωση αυτή, αγωνίστηκε στην κατηγορία των +80 κιλών και έφθασε μέχρι τον τελικό, που έγινε στις 29 Αυγούστου του 2004. Ο αθλητής ηττήθηκε από τον Κορεάτη Ντάε Μουν με νοκ άουτ στον πρώτο γύρο, με αποτέλεσμα να κατακτήσει το αργυρό μετάλλιο.
Το 2008 στο Πανευρωπαϊκό πρωτάθλημα που έγινε στη Ρώμη και  προηγήθηκε χρονικά κατά 3 μήνες των Ολυμπιακών αγώνων του Πεκίνου, κατέκτησε το χρυσό μετάλλιο στην κατηγορία των +87 κιλών στον τελικό με τον Γάλλο πρωταθλητή Pascal Gentil. 

Η επόμενη συμμετοχή του σε Ολυμπιακούς Αγώνες έγινε τον Αύγουστο του 2008 στους Ολυμπιακούς Αγώνες στο Πεκίνο. Ο Νικολαΐδης στις 23 Αυγούστου του 2008 προκρίθηκε πανηγυρικά στον τελικό (στην κατηγορία των +80 κιλών), όπου όμως γνώρισε και πάλι την ήττα στις λεπτομέρειες (5-4) από τον Νοτιοκορεάτη, Ντονγκμίν Τσα. Στην ολυμπιάδα του Λονδίνου ο Νικολαΐδης αποκλείστηκε νωρίς και δεν διεκδίκησε μετάλλιο. 
Στο Πανευρωπαϊκό πρωτάθλημα που έγινε στην Αγία Πετρούπολη της Ρωσίας, κατέκτησε το χάλκινο μετάλλιο στην κατηγορία των +87 κιλών, χάνοντας στον ημιτελικό από τον Αζέρο Ταβαγκούλ Μπαϊράμοβ.
Αντώνιος Καψής

Βιογραφικά στοιχεία

Γεννήθηκε το πρώτο τέταρτο του 20ού αιώνα. Σπούδασε νομικά και άσκησε τη δικηγορία.
Διορίστηκε Νομάρχης Έβρου τον Σεπτέμβριο του 1949 υπηρετώντας εκεί μέχρι τον Αύγουστο του 1950. Τον Αύγουστο του 1950 μετατέθηκε στη Φλώρινα, για να παραμείνει στον εν λόγω νομό ως τις 15 Απριλίου 1952.Το 1952 ανέλαβε Νομάρχης Κεφαλληνίας ως το 1953 και έπειτα Νομάρχης Δράμας από τον Σεπτέμβριο του 1953 ως τον Απρίλιο του 1954.   Από τον Απρίλιο του 1954 ως το 1955 ήταν Νομάρχης Λασιθίου.

Συνέγραψε ιστορικά έργα, με σημαντικότερα τα "Ό Ελληνισμός τής Θράκης ατούς Ρωμαϊκούς χρόνους (146 π. Χ.— 30 μ. Χ.)" και "Ο Ρήγας Φεραίος και αι Διεκδικήσεις του Υποδούλου Ελληνισμού κατά τον ΙΗ' αιώνα" (1948).
Ο Καψής απεβίωσε στην Αθήνα και κηδεύτηκε στις 21 Ιουνίου 1986 από το Νεκροταφείο Γλυφάδας. Ήταν παντρεμένος με την Αρετή και είχαν δύο κόρες, την Ντορίνα και την Άννα.
Εθνικός Οργανισμός Παροχής Υπηρεσιών Υγείας

Προβλήματα στα πρώτα στάδια λειτουργίας του ΕΟΠΥΥ

Ο ΕΟΠΥΥ θα έπρεπε να λειτουργήσει από τις αρχές Ιουλίου του 2011. Λόγω προχειρότητας σχεδιασμού, πλήρους έλλειψης οργάνωσης, υποδομών και μηχανογράφησης, η έναρξη λειτουργίας αναβλήθηκε για τις αρχές Ιανουαρίου του 2012. Τα προβλήματα λειτουργίας του ΕΟΠΠΥ συνεχίστηκαν και το έτος 2012.
Παγκόσμιο Κορολτάι των Μπασκίρ

Το Παγκόσμιο Κορολτάι των Μπασκίρ (μπασκιρικά: Бөтә донъя башҡорттары ҡоролтайы (конгресы)) είναι η διεθνής Ένωση Δημόσιων Οργανώσεων, που έχει σχεδιαστεί για να αντιμετωπίσει τις προκλήσεις της ενοποίησης, της εθνοτικής και πολιτιστικής ανάπτυξης και της ανανέωσης των Μπασκίρ. Εδρεύει στην Ουφά του Μπασκορτοστάν.

Ιστορία

Οι παραδοσιακοί Μπασκίρ χρησιμοποιούν το κουρουλτάι ή το ιγιίν για αυτοδιοίκηση, όπου συζητούν τα πιο σημαντικά θέματα και τις λύσεις σε πιεστικά προβλήματα που έχουν τις ρίζες τους στο βαθύ παρελθόν. Είναι τεκμηριωμένα γνωστό ότι υπήρχαν Κουρουλτάι από το 1556-1557., όταν υπήρχε το ζήτημα της εθελοντικής ένταξης του Μπασκορτοστάν στη Ρωσία. Μετά τη συμφωνία σχετικά με τους όρους εισόδου στη Ρωσία, τα αποτελέσματά της εγκρίθηκαν από τη γέννηση του ιγίιν.
Μετά από μια σειρά επαναστάσεων των Μπασκίρ, η λύση των οποίων λήφθηκε στο γενικό Κουρουλτάι, η τσαρική κυβέρνηση απαγόρευσε την συγκάλεση του ιγίινι για να τερματιστούν οι αναταραχές στο Μπασκορτοστάν.

Πρώτο Παγκόσμιο Κορολτάι των Μπασκίρ

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Δεύτερο Παγκόσμιο Κορολτάι των Μπασκίρ

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Τρίτο Παγκόσμιο Κορολτάι των Μπασκίρ

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Τέταρτο Παγκόσμιο Κορολτάι των Μπασκίρ

Το Τέταρτο Παγκόσμιο Κορολτάι των Μπασκίρ πραγματοποιήθηκε στις 19-21 Νοεμβρίου 2015 στην Ουφά. Στο γεγονός δόθηκε ιδιαίτερη έμφαση στην σημασία της Μπασκιρικής Βικιπαίδειας.
Ελισάβετ της Πομερανίας

Βιογραφία

Ήταν η πρώτη κόρη (1η από τον 1ο γάμο) του Μπόγκισλαβ Ε΄ δούκα της Πομερανίας και της Ελισάβετ των Πιαστ, κόρης του Καζιμίρ Γ΄ της Πολωνίας.
Ιωάννης Αιλιανός

Βιογραφία

Γεννήθηκε στην Ανδρίτσαινα της Ηλείας. Σπούδασε Ιατρική και Οδοντιατρική στην Αθήνα και κατόπιν Οδοντιατρική στο Παρίσι. Από το 1960 ως το 1971 δίδαξε ως τακτικός καθηγητής Οδοντιατρικής στο Τμήμα Οδοντιατρικής του Καποδιστριακού Πανεπιστημίου.
Διετέλεσε πρόεδρος της Στοματολογικής Εταιρείας της Ελλάδος  και της Ελληνικής Παιδοδοντικής Εταιρείας.
Από το 1956 ως το 1957 ήταν πρόεδρος του Ροταριανού Ομίλου Αθηνών. Άρθρα του έχουν δημοσιευτεί στο περιοδικό "Παρνασσός".  Έγραψε μεταξύ άλλων το έργο "Οδοντική Χειρουργική" (1960). Ήταν παντρεμένος, με έναν γιο.
Πέθανε το 1983 και κηδεύτηκε από το Πρώτο Νεκροταφείο Αθηνών στις 23 Ιουνίου.
Avion II

Σχεδιασμός και ανάπτυξη

Η ονομασία "Avion" επινοήθηκε από τον Αντέρ από τη λατινική λέξη avis (πτηνό) και αποτέλεσε την προέλευση της λέξης avion, της πλέον συνηθισμένης στα γαλλικά για την περιγραφή ενός αεροπλάνου. Το πρώτο επίσημο κείμενο στο οποίο αναφέρεται η λέξη αυτή είναι το γαλλικό δίπλωμα ευρεσιτεχνίας αρ. 205 555 του Αντέρ στις 19 Απριλίου 1890.
Ο κινητήρας που κατασκευάστηκε για το Avion II, ο οποίος ονομαζόταν Zéphyr ήταν μία ελαφριά ατμομηχανή η οποία τροφοδοτούσε έναν έλικα 4 λεπίδων διαμέτρου 3 μέτρων, στον οποίον ο ατμός ψύχονταν μέσω ενός συμπυκνωτή. Απέδιδε 22 kW (30 ίππους) με 480 στροφές/δευτερόλεπτο σε πίεση 15 Pa, ο οποίος είχε βάρος 33 κιλών άδειος, και 134 κιλά με πλήρη λέβητα και εξαρτήματα.
Πύργος Αγκάλης

Ο πύργος της Αγκάλης είναι μεσαιωνικός πύργος στην Αγκάλη Ευβοίας.
Η σημερινή κατάσταση του μεσαιωνικού πύργου της Αγκάλης, σε πρόσφατη φωτογράφιση. Η εικόνα είναι απογοητευτική.
Αν και το μνημείο αυτό έχει καταχωρηθεί επίσημα στον κατάλογο οχυρώσεων της Ευβοίας, όπου συμπεριλαμβάνονται κάστρα, πύργοι, ακροπόλεις, φρυκτωρίες κτλ, είναι μάλλον αργά να αποκατασταθεί.
Στάδιο «Κώστας Κεντέρης» Καλλονής

Το Δημοτικό Στάδιο Καλλονής «Κώστας Κεντέρης» κατασκευάστηκε το 2000, στο πλαίσιο της διοργάνωσης των Αιγαιοπελαγίτικων Αγώνων Στίβου εκείνης της χρονιάς. Πήρε την ονομασία του από τον Λέσβιο ολυμπιονίκη Κώστα Κεντέρη, που κατέκτησε το χρυσό μετάλλιο στα 200μ στους Αγώνες του Σίδνεϊ το 2000.
Έχει χωρητικότητα 750 θέσεων, διαθέτει φυσικό χλοοτάπητα, ταρτάν στίβου έξι διαδρομών και προβολείς ηλεκτροφωτισμού. Αποτελεί έδρα των ομάδων του Λεκανοπεδίου Καλλονής, Απόλλωνα Δαφίων και Ατρόμητου Ανεμώτιας, ενω είχε χρησιμοποιηθεί ως έδρα και από την ΑΕΛ Καλλονής. Φιλοξένησε επίσης τους Αιγαιοπελαγίτικους Αγώνες στίβου το 2016.
VDSL

Η τεχνολογία Very-high-bitrate DSL (VDSL ή VHDSL) είναι μια DSL τεχνολογία που προσφέρει γρηγορότερους ρυθμούς μετάδοσης δεδομένων από το ADSL/ADSL2+.
To πετυχαίνει αυτό χρησιμοποιώντας FTTN ή FTTC αρχιτεκτονική, δηλαδή ο εξοπλισμός(DSLAM) τοποθετείται σε επίπεδο γειτονιάς (συνήθως στα ΚΑΦΑΟ).
Οι μέγιστες ταχύτητες που παρέχει το VDSL είναι τα 26 Mbps συμμετρικά, ή τα 52/12 Μbps ασύμμετρα. Αυτές οι ταχύτητες επιτυγχάνονται σε απόσταση έως 300 μέτρα.
To VDSL έχει προτυποποιηθεί ως ITU-T G.993.1. Διάδοχος τεχνολογία του VDSL είναι το VDSL2.

Στην Ελλάδα

Ο ΟΤΕ θα βασιστεί στην τεχνολογία VDSL ως «ενδιάμεση λύση» μέχρι να αρθούν τα εμπόδια στην εγκατάσταση των ταχύτερων οπτικών ινών (fiber to the home). 
Στις 17 Μαρτίου 2011 η ΕΕΤΤ αποφάσισε τη λήψη Προσωρινών Μέτρων σε ότι αφορά την παροχή από την εταιρεία ΟΤΕ υπηρεσιών χονδρικής ευρυζωνικής πρόσβασης μέσω δικτύου πρόσβασης, στο οποίο έχει εγκαταστήσει και λειτουργεί οπτική ίνα μέχρι τον υπαίθριο κατανεμητή (FTTN/VDSL) 
Ο πρόεδρος της Εθνικής Επιτροπής Τηλεπικοινωνιών και Ταχυδρομείων (ΕΕΤΤ), κ. Λ. Κανέλλος αποκάλυψε ότι ο ΟΤΕ έστειλε στα μέσα του Οκτώβρη το οικονομικό μοντέλο που φιλοδοξεί να εφαρμόσει για την χονδρική πρόσβαση των εναλλακτικών παρόχων στη VDSL. Ο κ. Κανέλλος εκτίμησε ότι η ΕΕΤΤ θα ορίσει τις τιμές χονδρικής έως τον Δεκέμβριο και, σύμφωνα με το κοινοτικό δίκαιο, η VDSL πρέπει να δοθεί προς χρήση εντός έξι μηνών, άρα τον Ιούνιο. Ακόμη, σημείωσε ότι από τους διαγωνισμούς παραχώρησης φάσματος της ΕΕΤΤ από το 2000 έως σήμερα, το δημόσιο έχει εισπράξει πάνω από ένα δισ. ευρώ.
Γρηγόριος Ελβίρας

Βίος

Δεν γνωρίζουμε πολλές λεπτομέρεις για τη ζωή του. Επίσκοπος στην πόλη Ελβίρα της Ισπανίας πρέπει να έγινε πριν το 356. Συνέδεσε το όνομά του με τον αντιαρειανικό αγώνα στη Δύση. Δεν θα συμμετάσχει στη σύνοδο του Ρίμινι το 359, που είχε συγκαλέσει ο φιλοαρειανός Κωνστάντιος και εκεί εξανάγκασε μερίδα των δυτικών επισκόπων, να αποδεχθούν το αρειανικό σύμβολό της. Θα επικρίνει τη στάση όσων δυτικών συνεπισκόπων του, ανάμεσα σε αυτούς και τον Όσιο Κορδούης που υποχώρησαν στις αρειανικές πιέσεις. Όταν το 362 ο Μέγας Αθανάσιος συγκάλεσε σύνοδο στην Αλεξάνδρεια προκειμένου να βρει φόρμουλα προσέγγισης με τους ήπιους ομοιουσιανούς, τους ημιαρειανούς, δεν συναίνεσε. Θα ακολουθήσει τον Λουκίφερ του Κάλιαρι, που δημιούργησε δική του σχισματική εκκλησία, επικεφαλής της οποίας θα τεθεί ο Γρηγόριος, μετά το θάνατο του Λουκίφερ, έχοντας  τη βοήθεια κληρικών της Ανδαλουσίας. Πέθανε περίπου το 392.